Januarie | 2019 | rondomtaliedraai
Monthly Archives: Januarie 2019
Posted on Januarie 27, 2019 by rondomtaliedraai
Smaak verskil … dis 'n feit waaroor almal seker sal saamstem. Tog verstaan ek nie waarom mense jou so graag wil oortuig om te hou waarvan hulle hou. Sommige mense raak sommer gemeen as hulle besef dat jy nie dink soos hulle nie. Hulle doen hulle uiterste bes om dit waarvan jy hou af te kraak. Gelukkig kom 'n mens op 'n ouderdom dat sulke goed nie saak maak nie. Jy luister beleefd en raak nie 'n 'n gestry betrokke nie, want niemand wen nie. Ek hou van my lewe soos dit nou is … ek probeer om die positiewe in alles te soek en dit is baie minder stresvol.
Dankie vir jou inloer. Ek hoop jy kry iets waarvan jy hou, maar boweal dat jy sal glimlag.
Posted on Januarie 25, 2019 by rondomtaliedraai
Eish, hierdie maand is seker die langste maand in die jaar … dit hou net aan en aan en aan. Januarie het ook sy eie probleme, maar wie kla nou. Omdat jou geld skraps is …dalk…soos myne maak ek 'n slag die byskrifte moeilik, net om jou langer besig te hou? Of dalk juis nie!
Dankie vir jou inloer/deelneem. Hoop jy het 'n heerlike naweek. Onthou om te glimlag.
Posted on Januarie 20, 2019 by rondomtaliedraai
Al die negatiewe nuus laat my keel toe trek en maak my knieë lam daarom deel ek maar liewer nog 'n grappie en sê verder niks!
On a really hot day, four nuns were assigned to paint a room in their church. After sweating for a few hours in those black robes, they decided to take off all their clothes and paint naked. An hour later, someone knocked on the door of the church.
"Who is it?" they called out.
"I'm the blind man," came the reply.
The nuns decided to let him in since he wouldn't be able to see them. They opened the door and led him to the room they were painting. They were surprised when he walked around the room with no difficulty.
"Okay, sisters," he said, "where do you want the blinds to be fitted?"
Dankie vir die inloer. Ek hoop daar is vandag iets vir jou maar dat jy beslis sal glimlag.
Posted on Januarie 18, 2019 by rondomtaliedraai
Kom ons begin die naweek met 'n grusame grappie:
Koos se eerste kliënt by sy nuwe begrafnisdiens was 'n weduwee wat graag haar man in 'n blou pak wou laat begrawe. Koos het eers gestry, want die man het reeds 'n mooi swart pak aan sy lyf gehad, maar gee toe maar bes.
Op die dag van die begrafnis loer die weduwee in die kis en sien haar man daar, geklee in die mooiste blou pak. Met trane in haar oë vra sy vir Koos waar hy die pragtige pak klere gekry het.
"Ag, die was net 'n gelukskoot." sê Koos. "Daai selfde middag neem ek 'n man hier op met die blou pak klere aan sy lyf. Ek vra toe sy weduwee of sy sal omgee as ek hom in 'n swart pak begrawe, en sy het toe geen probleem daarmee nie …"
"toe ruil ek net die koppe om."
Dankie vir die deelneem/inloer. Hoop jy het 'n vrolike naweek.
Posted on Januarie 13, 2019 by rondomtaliedraai
So met die ouderdom saam beleef mens dinge wat jy nooit gedink het is moontlik nie. Jy sal my nooit glo dat ek nou op die hoë ouderdom 'n laken stukkend geslaap het. Ek moet erken ek heg nie baie waarde aan fancy beddegoed nie. Dis 'n gebruiksartikel en verder basta. Groot was egter my verbasing toe ek my bed wil oortrek en hier is die laken vol gate… sug… dis 'n dwarsklap na my ego, want mens word regtig oud as jou lakens al deurgelê is.
Dankie vir die inloer. Ek hoop daar is ietsie vir jou wenslysie en dat jy darem sal glimlag ook.
Posted on Januarie 11, 2019 by rondomtaliedraai
Hoe ouer mens word hoe meer ontevrede raak mens as jy die kraan oopdraai en daar is nie water nie, of as jy weer sien die krag is vir die soveelste keer af. Hierdie week was maar 'n treurige week vir die Landgoed. Oom Jan sê die eendag kry ons kerrie met rys en die volgende dag rys met kerrie. Gelukkig is daar gasstowe, vir 'n kombuis is dit maar 'n moeilike tyd. Gelukkig is daar darem vandag nie meer 'n probleem nie.
Dankie vir die inloer/deelneem. Ek hoop jy het 'n mooi naweek en dat jy ten minste sal glimlag.
Posted on Januarie 6, 2019 by rondomtaliedraai
'n Mens verval darem maklik in 'n dodelike roetine. In die week versamel ek altyd kopies wat ek op die Sondag gebruik, maar met die rekenaar buite werking was dit darem 'n geskarrel om iets vir jou aan te bied. Volgende week is ons sekerlik terug – intussen hoop ek daar is darem iets vir jou om te begeer en oor te glimlag.
Dankie vir die inloer. Hoop jy het 'n vrugbare vrolike week.
Posted on Januarie 4, 2019 by rondomtaliedraai
My hart juig … die rekenaar is terug en alles verloop seepglad. 'n Mens kan nie dink hoe verknog mens aan so dooie ding is nie.
Ek het wel 'n paar dinge geleer hierdeur. FB is nou op my foon gelaai en ek vind dit heel handig, maar met al die bladsye wat ek gelike het en dit net dit wat FB vir my voorsit, en het my vriende geen kans op oorlewing nie. Die bloggers wat jare gelede op Mweb geblog het sal onthou hoe die hele werf met advertensies oorvloei is en hoe die dit blogwerf laat sneuwel het. Ek kry dieselfde gevoel … sug… ek dink ek moet 'n klomp goed unfollow sodat ek meer van my vriende en geliefdes sien waarvoor ek in die eerste plek 3 profiele het.